اس زمانہ كا ايك بہت ہى نازك اور مركز توجہ مسئلہ بعض علوى سادات كى غيبت تھا _ ان ميں سے جس ميں بھى ذاتى شرافت و شائستگى اور قيادت كى صلاحيت پائي جاتى تھى _ قوم اسى كى طرف جھكتى اور ان كے دل اس كى طرف مائل  ہوتے تھے خصوصاً يہ رجحان اس وقت اور زيادہ ہوجاتا تھا جب اس ميں مہدى موعود كى كوئي علامت بھى ہوتى تھى _ دوسرى طرف خلافت كى مشنرى جيسے ہى قوم كو كسى ايسے آدمى كى طرف بڑھتى ديكھتى تھى تو اس كے خوف و ہراس ميں اضافہ ہوجاتا تھا اور اس كے خفيہ و ظاہرى كارندے اس شخص كى نگرانى ميں مشغول ہوجاتے تھے_ لہذا وہ اپنى جان بچانے كيلئے خلافت كى مشنرى سے روپوش ہوجاتا تھا ، يعنى غيبت و پوشيدگى كى زندگى بسر كرتا تھا ، علوى سادات كا ايك گروہ ايك زمانہ تك غيبت كى زندگى گزارتا تھا _ مثال كے طور پر ہم چند نمونے ، ابوالفرج اصفہانى كى  كتاب'' مقاتل الطالبين '' سے نقل كرتے ہيں :